Ρίτσαρντ Μπόρτσερντς

Ο Ρίτσαρντ Γιούεν Μπόρσερντς (γενν. στις 29 Νοεμβρίου 1959, Κέιπ Τάουν) είναι Βρετανός μαθηματικός, γνωστός για το έργο του στα πλέγματα, τη θεωρία ομάδων και τις άλγεβρες απείρων διαστάσεων,James Lepowsky, "The Work of Richard Borcherds", Notices of the American Mathematical Society, Volume 46, Number 1 (January 1999). για το οποίο του απονεμήθηκε το Μετάλλιο Φιλντς το 1998.

Νεανική ηλικία
Ο Μπόρτσερντς γεννήθηκε στη Νότια Αφρική, αλλά η οικογένεια μετακόμισε στο Μπέρμιγχαμ του Ηνωμένου Βασιλείου όταν ήταν έξι μηνών.

Αργότερα φοίτησε στη Σχολή Κινγκ Έντουαρτ του Μπέρμιγχαμ και στο Κολέγιο Τρίνιτι του Κέιμπριτζ, όπου σπούδασε υπό την καθοδήγηση του Τζον Χόρτον Κόνγουεϊ..

Σταδιοδρομία
Αφού πήρε το διδακτορικό του το 1985, ο Μπόρχερντς κατείχε διάφορες διαδοχικές θέσεις στο Κέιμπριτζ και στο Πανεπιστήμιο της Καλιφόρνιας στο Μπέρκλεϊ, ενώ από το 1987 έως το 1988 διετέλεσε Επίκουρος Καθηγητής Μαθηματικών Morrey στο Μπέρκλεϊ. Υπήρξε υπότροφος πανεπιστημιακής έρευνας της Βασιλικής Εταιρείας. Από το 1996 κατείχε θέση ερευνητή καθηγητή της Βασιλικής Εταιρείας στο Κέιμπριτζ, προτού επιστρέψει στο Μπέρκλεϊ το 1999 ως καθηγητής Μαθηματικών.

Μια συνέντευξη με τον Σάιμον Σινγκ για την εφημερίδα The Guardian, στην οποία ο Μπόρχερντς ισχυρίστηκε ότι ενδεχομένως να έχει συμπτώματα που σχετίζονται με το σύνδρομο Άσπεργκερ,Simon Singh, "Interview with Richard Borcherds", The Guardian (28 August 1998) οδήγησε στη συνέχεια σε ένα κεφάλαιο βιβλίου για τον αυτισμό από τον Σάιμον Μπάρον-Κόγκεν. Baron-Cohen, Simon  (see external links) records conversations with Richard Borcherds and his family.High flying obsessives, The Guardian, December 2000 Ο Μπάρον-Κόγκεν κατέληξε στο συμπέρασμα ότι ενώ ο Μπόρχερντς είχε πολλά αυτιστικά χαρακτηριστικά, δεν άξιζε μια επίσημη διάγνωση του συνδρόμου Άσπεργκερ.

Βραβεία
Το 1992 ο Μπόρχερντς ήταν ένας από τους πρώτους νικητές των βραβείων EMS που απονεμήθηκαν στο πρώτο Ευρωπαϊκό Συνέδριο Μαθηματικών στο Παρίσι, ενώ το 1994 ήταν προσκεκλημένος ομιλητής στο Διεθνές Συνέδριο Μαθηματικών στη Ζυρίχη. Το 1994 εξελέγη μέλος της Βασιλικής Εταιρείας. Το 1998 στο 23ο Διεθνές Συνέδριο Μαθηματικών στο Βερολίνο έλαβε το μετάλλιο Φιλντς μαζί με τους Μαξίμ Κόντσεβιτς, Ουίλιαμ Τίμοθι Γκάουερς και Κέρτις ΜακΜάλεν. Το βραβείο τον ανέφερε "για τη συνεισφορά του στην άλγεβρα, τη θεωρία των αυτομορφικών μορφών και τη μαθηματική φυσική, συμπεριλαμβανομένης της εισαγωγής των αλγεβρών κορυφής και των αλγεβρών Lie του Borcherds, της απόδειξης της εικασίας του φεγγαριού των Conway-Norton και της ανακάλυψης μιας νέας κατηγορίας αυτομορφικών άπειρων παραγώγων. Το 2012 έγινε μέλος της Αμερικανικής Μαθηματικής ΕταιρείαςList of Fellows of the American Mathematical Society. Retrieved 10 November 2012. και το 2014 εξελέγη μέλος της Εθνικής Ακαδημίας Επιστημών.National Academy of Sciences Members and Foreign Associates Elected , National Academy of Sciences, 29 April 2014.

Επιλεγμένες δημοσιεύσεις
 Conway and Sloane, Sphere Packings, Lattices, and Groups, Third Edition, Springer, 1998 .
 Frenkel, Lepowsky and Meurman, Vertex Operator Algebras and the Monster, Academic Press, 1988 .
 Kac, Victor, Vertex Algebras for Beginners, Second Edition, AMS 1997 .

Παραπομπές

Εξωτερικοί σύνδεσμοι  
Borcherds, Richard E. -indexed by the Scopus bibliographic database
Olympiade Internationale de Mathématiques-Richard Ewen Borcherds

Κατηγορία:Βρετανοί μαθηματικοί
Κατηγορία:Μαθηματικοί αναλυτές
Κατηγορία:Μαθηματικοί του 20ού αιώνα 
Κατηγορία:Μαθηματικοί του 21ου αιώνα
Κατηγορία:Εταίροι της Βασιλικής Εταιρείας
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Βραβευμένοι με Μετάλλιο Φιλντς